armvectores/hy_wikipedia_2023 huggingface dataset:
Չոխատաուրի շրջան

Չոխատաուրիի շրջան (վրաց.՝ ჩოხატაურის მუნიციპალიტეტი՝ չոխատաուրիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Գուրիայի մարզի կազմի մեջ։ Վարչական կենտրոնը Չոխատաուր ավանն է։


== Պատմություն ==
Շրջանի տարածքը ժամանակին եղել է Գուրիայի իշխանության մասը։ 1810 թվականին վերջինիս կազմում անցել է Ռուսական կայսրությանը։
1840 թվականին կազմվում է Գուրիայի գավառը՝ Օզուրգեթ կենտրոնով։ Այն մտնում էր Վրացա-Իմերեթական նահանգ նահանգի մեջ։ 1846 թվականին նահանգը լուծարվում է երկու մասի՝ Թիֆլիսի և Քութայիսի։ Վերջինիս կազմում էլ հայտնվում է Գուրիայի գավառը։
1918-1921 թվականներին Չոխատաուրը Գուրիայի գավառի մյուս շրջանների հետ եղել է Վրաստանի Դեմոկրատական Հանրապետության մասը։
Վրացական ԽՍՀ (1921-1990) կազմում Գուրիայի գավառը պահպանվում է, ապա 1930 թվականից բաժանվում 3 շրջանի։ 1962 թվականին շրջանը լուծարվում է, իսկ տարածքը մտցվում Մախարաձեի շրջանի մեջ (այժմ՝ Օզուրգեթի շրջան)։ 1963 թվականի նոյեմբերի 23-ին Չոխատաուրի շրջանը վերականգնվում է։
1995 թվականին 3 շրջանները միավորվում են Գուրիայի մարզի մեջ (վրաց.՝ გურიის მხარე)։ 2006 թվականին Օզգուրեթի շրջանն անվանափոխվում է որպես «Չոխատաուրի մունիցիպալիտետ»։


== Վարչական բաժանում ==
Վարչական կենտրոնը Չոխատաուր ավանն է։ Շրջանը բաժանված է 23 սակրեբուլոյի, որոնցից 1-ը ավանային է (ներառում է Չոխատաուր ավանը)։ Շրջանի 61 գյուղերը միավորված են 17 համայնական և 5 գյուղական սակրեբուլոների մեջ։ Դրանք են՝


== Բնակչություն ==

2002 մարդահամարի տվյալներով շրջանի բնակչությունը ավելին էր՝ 24 090 մարդ։ Բնակչությունը նվազել էր արդեն 2014 թվականի դրությամբ՝ 19 001 մարդ։


== Տրանսպորտ ==

Շրջանով անցնում են տեղական և միջպետական նշանակության ավտոխճուղիներ։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Տնտեսություն ==
Չոխատաուրի շրջանը հեռու չէ Սև ծովից և աչքի է ընկնում մեղմ կլիմայով։ Այստեղ բնակչության հիմնական զբաղմունքը գյուղատնտեսությունն է՝ երկրագործությունը, անասնապահությունը և այգեգործությունը։
Քաղաքային տնտեսությունը հիմնականում կենտրոնացած է շրջկենտրոն Չոխատաուրում։
Շրջանում որոշ չափով զարգացած է զբոսաշրջությունը։


== Ծանոթագրություններ ==
Տեպլուշկա (գյուղ, Վյազեմսկի շրջան)

Տեպլուշկա (ռուս.՝ Теплушка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալդիվների վարչական բաժանում

Մալդիվների Հանրապետությունը կազմված է 21 վարչական միավորից. Մալե մայրաքաղաքը և 20 ատոլ (կղզիների խմբեր)։ Համաձայն 2010 թվականի հոկտեմբերի 15-ից ապակենտրոնացման ակտի (Decentralization Act 2010) Մալդիվների այդ 21 վարչական միավորները միավորել են 8 տարածաշրջանների։ Մալդիվների տոլները, կղզիներ և քաղաքները կառավարվում են տեղական խորհրդի (local council) կողմից և ունեն ինքնավարություն։
Աշխարհագրական առումով Մալդիվները կազմված են հյուսիսից դեպի հարավ ընկած մի խումբ բնածին ատոլներից, մի քանի կղզիներին և իզոլացված ռիֆերից։ Այժմ Մալդիվները ընդգրկում է 189 կղզի, 19 ատոլ և քաղաք։

Ծանոթագրություն. չբնակեցված ատոլների տարածքը (126,7 կմ²) աղյուսակում ընդգրկված չէ։


== Տես նաև ==
Մալդիվների կղզիների ցանկ
ISO 3166-2:MV


== Գրականություն ==
Muhammadu Ibrahim Lutfee. Divehiraajjege Jōgrafīge Vanavaru. G.Sōsanī. Malé 1999.
Hasan A. Maniku. The Islands of Maldives. Novelty. Male 1983.
Hasan A. Maniku. Changes in the Topography of the Maldives. Novelty. Male 1990.
Չորս անգամ (ֆիլմ)

«Չորս անգամ» (իտալերեն՝ Le Quattro Volte), Միքելանջելո Ֆռամառտինոյի ֆիլմերից մեկը, որը մեծ էկրաններին լույս է տեսել 2010 թվականին։


== Սյուժե ==
Սյուժեն բաժամված է երեք մասի։ Առաջին մասը մի ծերունու մասին է, որն իր հավատարիմ շան հետ զբաղվում է անասնապահությամբ և վաճառում է ստացված կաթը քաղաքի բնակիչներին։ Հատվածը ավարտվում է հովվի մահվամբ։ Երկրորդ մասում ուշադրությունը անցնում է մի այծի վրա, որը լույս աշխարհ էր եկել հովվի մահից հետո։ Եվ վերջապես, երրորդ հատվածը ծառի «ճակատագրի» մասին է, որը հատվել էր մի խնջույքի համար, իսկ հետո օգտագործվել էր փայտածուխ ստանալու համար։


== Մրցանակներ և նոմինացիաներ ==
2010 — Կաննի կինոփառատոնի Label Europa Cinemas մրցանակ (Միքելանջելո Ֆռամառտինո)
2010 — Բրատիսլավայում անցկացվող միջազգային կինոփառատոնի Գռան-պրի (Միքելանջելո Ֆռամառտինո)
2010 — Անսիում անցկացվող իտալական կինոփառատոնի Գռան-պրի (Միքելանջելո Ֆռամառտինո)
2010 — «Արծաթե ժապավեն» մրցնակ (Միքելանջելո Ֆռամառտինո)
2010 — Ֆիլմը ցուցադրվել է Նյու-Յորքի կինոփառատոնում
2011 — Երեք նոմինացիա «Դավիթ դի Դոնաթելլո» մրցանակաբաշխմանը։ Լավագույն ռեժիսոր՝ Միքելանջելո Ֆռամառտինո, լավագույն պրոդյուսեր, լավագույն ձայնային էֆեկտներ
2011 — Ֆիլմը ցուցադրվել է Լոնդոնի կինոփառատոնում


== Արտաքին հղումներ ==
Ֆիլմի օֆիցյալ կայք Archived 2011-10-21 at the Wayback Machine.
Չորս անգամ(անգլ.) ֆիլմը Internet Movie Database կայքում
«Չորս անգամ»(անգլ.) ֆիլմը Allmovie կայքում:


== Աղբյուրներ ==
Կոբիլկինո (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԿոբիլկինոԿոբիլկինո (ռուս.՝ Кобылкино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(Ոչ) կատարյալ տղամարդ

«(Ոչ) կատարյալ տղամարդ» (ռուս.՝ (Не)идеальный мужчина), ռուսական ֆանտաստիկական կինոնկար՝ նկարահանված ռեժիսոր Մարյուս Վայսբերգի կողմից։ Գլխավոր դերերում՝  Յուլյա Ալեքսանդրովա և Եգոր Կրիդ։ Կինովարձույթում հայտնվել է 2020 թվականի հունվարի 16-ին։ Տարեսկզբի առաջին հանգստյան օրերին ֆիլմը գլխավորել է ռուսաստանյան վարձույթը՝ հավաքելով 301,1 միլիոն ռուբլի՝ դրանով իսկ փակելով նկարահանման բյուջեն։


== Սյուժե ==
Ֆիլմը պատմում է ռոբոտի մասին, որը ոչ միայն զարմանալիորեն նման է մարդու, այլև կարողանում է հասկանալ և գերազանցել իր տիրուհու կարիքները։  Խնդիրն այն է, որ նման ցանկությունները կարող են հանգեցնել անկանխատեսելի հետևանքների...։


== Դերերում ==
Յուլյա Ալեքսանդրովա - Սվետա
Եգոր Կրիդ - Եգոր, ռոբոտ iFriend
Արտյոմ Սուչկով - Վիկտոր, Սվետայի գործընկերը
Ռոման Կուրցին - Սվետայի նախկին ընկերը
Մաքսիմ Լագաշկին - խանութի տերը
Յանա Կոշկինա - Սվետայի ընկերուհին
Վալերիա Ստարչենկովա - սպասուհի
Յուլիանա Բոգոմոլովա - աշխարհիկ «առյուծ»
Վերա Օստրոսվսկայա
Ալեքսանդրա Լեգացկայա
Ալիկա Սմեխովա - Սվետայի մայրը


== Ծանոթագրություններ ==


== Արտաքին հղումներ ==
«(Ոչ) կատարյալ տղամարդ» ֆիլմը
Նևեդրյանկա

Նևեդրյանկա (ռուս.՝ Неведрянка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Վելիկայա գետի ձախ ափից 55 կմ հեռավորության վրա։ Գետի երկարությունը կազմում է 55 կմ, ավազանի տարածքը 564 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000112102000027772
Կոդը ըստ հիդրոլոգիական հետազոտության (ՌԴ) — 102002777
Ավազանի կոդը — 01.03.00.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Վելիկոբելոզյորսկի շրջան

Վելիկոբելոզյորսկի շրջան (ուկրաիներեն՝ Великобілозерський район), շրջան Ուկրաինայի Զապորոժիեի մարզում։
Ստեղծվել է 1993 թվականին։ Վարչական կենտրոնը՝ Վելիկայա Բելոզյորկա։


== Աշխարհագրություն ==
Շրջանի տարածքի մակերեսը կազմում է 470 կմ²։


== Բնակչություն ==
2008 թվականի մարդահամարի արդյունքներով շրջանում բնակվում էր 8576 մարդ։ Բնակչության խտությունը կազմում էր 18,25 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
More Than You Know (երգ, Axwell and Ingrosso)

«More Than You Know» (անգլ. թարգ.՝ «Ավելին, քան դու գիտես»), շվեդական Axwell Λ Ingrosso պարային երաժշտության դուոյի երգը։ Երգը թողարկվել է Շվեդիայում թվային ներբեռնման ձևաչափով` 2017 թվականի մայիսի 27-ին, որպես նրանց դեբյուտային նույնանուն ստուդիական ալբոմի տասերորդ սինգլ։ Երգը գրել են Սեբաստիան Ինգրոսսոն, Սալեմ Ալ Ֆակիրը, Աքսելը, Վինսենթ Պոնդարեն և Ռիչարդ Զաստենկերը։ Երգը զբաղեցրել է երկրորդ հորիզոնականը Շվեդական թոփ ցանկում։
Սինգլի առաջին և միակ կատարումը թողարկումից առաջ տեղի է ունեցել 2015 թվականին Կոաչելլա փառատոնի ժամանակ։
Երգի երաժշտական տեսահոլովակում նկարահանվել է մոդել Ռոմի Վան Ռենտերգեմը։
Երգի լատինական ռեմիքսը Sebastián Yatra-յի և Cali y El Dandee-ի մասնակցությամբ թողարկվել է 2017 թվականի հոկտեմբերին։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Ձերժինսկու անվան մշակույթի տուն

Սամարայի Ձերժինսկու անվան մշակույթի տուն (ռուս.՝ Дом культуры имени Дзержинского), գտնվում է Սամարայի Պիոներական և Ստեպան Ռազինի փողոցների հատման վայրում։
Շենքը կառուցվել է 1930-1932 թվականներին ճարտարապետներ` Լեոնիդ Վոլկովի և Նիկոլայ Տելիցինի նախագծով (Սամարայի «Պրոմստրոյ» գրասենյակ), ոճը՝ կոնստրուկտիվիզմ։ Սկզբում Մշակույթի տունը նախատեսվել է որպես Միացյալ պետական քաղաքական վարչության շենքերի համալիրի մաս՝ բնակելի տներով, համաբուժարանով և այժմ գոյություն ՆԳՆ շենքով։


== Ճարտարապետական առանձնահատկություններ ==
Ճարտարապետների մտահղացմամբ՝ շենքի հիմնական ծավալը վեց հարկանի գլանն էր, փողոցների խաչմերուկում գտնվող բաց զբոսայգիներով։ Գլանների կողմերում կային երկու աստիճանա-վերելակներով կառուցահատվածներ։ Շենքի ներքին հարդարման հիմնական տարրը հանդիսացավ 600 տեղանոց դահլիճը։ Մուտքի շենքը գտնվում է Ստեպան Ռազինի փողոցի կողմում՝ աստիճանա-վերելակներով կառուցահատվածում։ Սպորտային կառուցահատվածը ստեղծելիս հաշվի է առնվել տեղայնքը։ Սկզբում շենքի ներքին հարդարանքները կատարվել են փայտով, գրանիտով և մարմարով։ Հետագա վերակառուցման ընթացքում բնօրինակը ինտերիերը փոխվել է։


== Մշակութային նշանակություն ==
Ձերժինսկու ակումբը 1940-1950-ական թվականներին կարևոր դեր է խաղացել Կույբիշևի հասարակական կյանքում։ Քաղաքի առաջին պրոֆեսիոնալ ջազ նվագախումբը ստեղծվել է այստեղ։ Հայրենական մեծ պատերազմի տարիներին, երբ Կույբիշևը «պահեստային մայրաքաղաք» էր, Ձեռժինսկու անվան ակումբում ելույթ էին  ունենում էվակուացված քաղաքների թատրոնների մենակատարները, այդ թվում Մեծ թատրոնից   Ա. Պ. Իվանովը, Ֆ. Պ. Ֆեդոտովը, Ա. Ի. Բատուրինը, Բ. Յա. Զլատոգորովը, Մ. Դ. Միխայլովը, Վ. Վ. Կրիգերը։ Հասկանալի է, որ ակումբում անցկացվում էին նաև ժողովներ, միտինգներ և համանման միջոցառումներ, հիշատակի և ՆԳԺԿ-ի ու ՆԳՆ-ի տոնական օրերին նվիրված միջոցառումներ։ Առաջին անգամ Կույբիշև գալով 1967 թվականի մայիսին, այստեղ ելույթ է ունեցել նաև Վլադիմիր Վիսոցկին։ 1971 թվականի սեպտեմբերին Ձեռժինսկու անվան մշակույթի տանը բացվեց «Միլիցիայի մարտական փառքի սրահը»։ Ներկայումս շենքում է տեղաբաշխված  Սամարայի մարզային ՆԳՔՎ-ի Մշակութային կենտրոնի «Ձեռժինկա» համերգային  սրահը (Ստեպան Ռազինի 46/Պիոներսկայա, 21)։


== Գրականություն ==
Виталий Самогоров, Валентин Пастушенко. Клуб ОГПУ имени Ф. Э. Дзержинского. - Екатеринбург, TATLIN, 2017 г. - 40 с. ISBN 978-5-00075-098-8.


== Ծանոթագրություններ ==


== Արտաքին հղումներ ==
Андрей Артёмов. 10 конструктивистских зданий в Самаре, которые стоит увидеть своими глазами. Самарский интернет-журнал «Другой город», 7 апреля 2017
В. Самогоров, В. Пастушенко. Клуб им. Ф. Э. Дзержинского в Самаре (отрывок из книги)
Юрий Хмельницкий, Игорь Вощинин. Джаз в Самаре: вчера и сегодня Archived 2017-06-29 at the Wayback Machine. (отрывок из книги)
Մոնիկա Բրոդկա

Մոնիկա Մարիա Բրոդկա ՝ (լեհ.՝ Monika Maria Brodka, փետրվարի 7, 1988(1988-02-07), Ժիվեց, Սիլեզիայի վոյեվոդություն), լեհ երգչուհի, ով ճանաչում ձեռք բերեց 2004 թվականի  լեհական փոփ Այդոլ  հեռուստատեսային շոուի  ժամանակ, որտեղ դարձավ շոուի երրորդ եթերաշրջանի հաղթողը։ Մոնիկան ծնվել է 1987 թվականի փետրվարի 7-ին։ Նա թողարկել է երեք ալբոմ, այդ թվում 2010 թվականի «Granda» ալբոմը, որը գնահատվեց և սիրվեց ոչ միայն Լեհաստանում, այլև արտասահմանում։
Երգչուհին տարբեր մրցանակներ է ստացել լեհական «Fryderyk» երաժշտական մրցանակաբաշխության ժամանակ և նրա «Ten», «Dziewczyna Mojego Chłopaka», «Miałeś być», «Znam Cię Na Pamięć»  սինգլները լեհական երաժշտական հիթ շքերթում թոփ տեղեր են զբաղեցրել։


=== Վաղ կարիերա ===
2004 թվականին լեհական Փոփ Այդոլ հեռուստաշոույում հաղթելուց հետո, Մոնիկան ստուդիայում թողարկեց իր առաջին  ստուդիական ալբոմը, որն անվանեց «Album»: Մի քանի ամիս անց ալբոմն արժանացավ  Ոսկե երաժշտական մրցանակի  ։
2006 թվականի նոյեմբերին երգչուհին ձայնագրեց իր երկրորդ ալբոմը ՝ «Moje piosenki» , որը նույնպես արժանացավ  Ոսկե երաժշտական մրցանակի ։


=== Granda (2010–2011) ===

Չորս տարվա ընդմիջումից հետո, 2010 թվականի սեպտեմբերին երգչուհին թողարկում է իր երրորդ «Granda» ալբոմը։ The Guardian  Մեծ Բրիտանական օրաթերթում ալբոմը նկարագրվել է որպես էլեկտրոերաժշտության և ռոքի գծանկար և այդ երաժշտության մեջ իրոք հոգի կա ու հզորություն։ Երգչուհու մոտեցումներն այլ են այս ստեղծագործության մեջ։
2011 թվականի նոյեմբերին «Granda» ալբոմը Լեհաստանում շնորհվեց կրկնակի  Պլատին երաժշտական մրցանակ ։


=== LAX EP (2012) ===
2012 թվականի մայիսին Մոնիկա Բրոդկան Լոս Անջելեսի «Red Bull» ստուդիայում երաժշտական պրոդյուսեր և ինժեներ Բարտոս Դժեձիչի (անգլ.՝ Bartosz Dziedzic) հետ ձայնագրեց «LAX» Մինի ալբոմը։ Այն ներառում է երկու երգ անգլերեն լեզվով. «Varsovie» և «Dance Shoes» , ինչպես նաև մի քանի ռեմիքսներ։
2013 թվականին երգչուհին «Fryderyk» երաժշտական մրցանակաբաշխության ժամանակ արժանացել է «Տարվա երգ» («Varsovie») մրցանակին։ Նա մրցանակ է ստացել նաև «Տարվա ալբոմ » (LAX) և «Տարվա երգիչ» անվանակարգերում։


== Ծանոթագրություններ ==
Կառլա (գյուղ, Կոսե շրջան)

Անվան այլ կիրառումների համար տե՛ս՝ ԿառլաԿառլա (էստ․՝ Karla), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 172 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տրամախաչում

Տրամախաչում կամ Կրոսինգովեր (անգլ.՝ crossing over), գործողություն, որի ժամանակ քրոմոսոմների միջև հատվածների փոխանակում է տեղի ունենում։ Այն տեղի է ունենում կոնյուգացիայի ընթացքում։


== Կոնյուգացիա ==
Մեյոզի առաջին բաժանման պրոֆազում տեղի է ունենում հոմոլոգ քրոմոսոմների կոնյուգացիա,որի ժամանակ քրոմոսոմները ապապարուրվում են, մոտենում են միմյանց և նրանց մեջ հեռավորությունը հասնում է մոտ 120 նմ-ի։ Կոնյուգացված վիճակում զույգ քրոմոսոմներից մեկի յուրաքանչյուր քրոմատիդի յուրաքանչյուր կետ ճշգրտորեն դիրքավորված է լինում մյուս հոմոլոգ քրոմոսոմի համապատասխան քրոմատիդի համապատասխան կետի դիմաց։


== Տրամախաչման կարևորությունը ==
Տրամախաչումը ապահովում է սերունդների հատկանիշների բազմազանությունը։ Այն բերում է երկրորդ սերունդի հիբրիդների մեջ առանձնյակների հատկանիշների վերահամակցման, և պարզում է Մորգանի օրենքից թվացյալ շեղումը։ Մեկ քրոմոսոմի բոլոր գեները շղթայակցված չեն ժառանգվում, քանի որ դրանց մի մասը փոխարինվում է հոմոլոգ քրոմոսոմի համապատասխան ալելային գեներով՝ դարձնելով շղթայակցումը ոչ լրիվ ։


== Դրոզոֆիլ ճանճի վրա կատարված փորձը ==

Դոմինանտ հատկանիշներով (գորշ մարմնով և նորմալ երկարության թևերով) օժտված ճանճերի (AABB) և ռեցեսիվ հատկանիշներով (մուգ մարմնով և սաղմնային թևերով) օժտված ճանճերի խաչասերումից առաջացած ողջ սերունդը ուներ դոմինանտ հատկանիշներ (AaBb)։
Այնուհետև ստացված ճանճրը խաչասերեցին ռեցեսիվ հատկանիշներով սերունդի հետ (aabb)՝ կատարելով վերլուծող խաչասերում։ Եթե նշված 2 զույգ ալելները գտնվեին տարբեր զույգ հոմոլոգ քրոմոսոմների վրա, ապա երկհետերոզիգոտ առանձնյակից կստացվեր հավասար քանի 4 տեսակ գամետ՝ AB,Ab,ab,aB, իսկ երկհոմոզիգոտից՝ միայ մեկ տեսակ գամետներ՝ ab: Այս դեպքում, համաձայն Մենդելի բաշխման օրենքի ՝ պետք է ստացվեին ճանճերի ֆենոտիպային 4 տարբեր խմբեր՝ յուրաքանչյուրը 25 % չափով։
Սակայն իրականում գորշ մարմին, նորմալ թևեր և մուգ մարմին, սաղմնային թևեր ունեցող ճանճերը կազմել էի 41.5-ական %-ներ։ Իսկ գորշ մարմին, սաղմնային թևեր և մուգ մարմին, նորմալ թևեր ունեցող ճանճերը կազմել էին 8.5-ական %։
Այս փորձից կարելի է եզրակացնել, որ գորշ մարմին, նորմալ թևեր և մուգ մարմին, սաղմնային թևեր պայմանավորող գեները շղթայակցված են և միասին են ժառանգվում։ Իսկ վերահամակցված հատկանիշներով ճանճերը տրամախաչման հետևանքով առաջացած վերահամակցված հատկանիշներով գամետների միացման արդյունքն են։


== Աղբյուրներ ==
Կենսաբանություն 11, բնագիտամաթեմատիկական և ընդհանուր հոսքեր
Այի լ'Օ Կլոշե

Այի լ'Օ Կլոշե (ֆր.՝ Ailly-le-Haut-Clocher), համայնք՝ Ֆրանսիայի հյուսիսումː 2009 թվականին բնակչությունը կազմել է 859 մարդː
Գյուղը գտնվում է Աբվիլյայից 24 կիլոմետր հյուսիս-արևելքում և Ամյենից 31 կիլոմետր հարավ-արևմուտքː «Օ Կլոշե» նշանակում է «Մեծ զանգակատուն» և կապված է տեղական եկեղեցական գալարի ծածկի հետ, որը օգտագործվել է 1760 թվականի քարտեզագրման աշխատանքների ընթացքում՝ որպես կետի հղումː


== Տեսարժան վայրեր ==
Նոտր-Դամի եկեղեցի (13-րդ դար)


== Ծանոթագրություններ ==
Կզըլեն

Կզըլեն, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տեղադրություն

Տեղադրություն, տեղադիրք, գիտատեխնիկական դիսցիպլին, որը զբաղվում է տեղանքի աշխարհագրական և երկրաչափական ուսումնասիրությամբ՝ հանույթային աշխատանքների հիման վրա տեղագրական քարտեզներ կազմելով։ 
Տեղադրության ոլորտի մեջ են մտնում տեղագրական քարտեզների դասակարգման, դրանց բովանդակության մշակման և ճշտման, կազմման մեթոդիկայի, ինչպես նաև տեղանքի բազմակողմանի ուսումնասիրման հարցերը, որոնց ընթացքում բացահայտվում են տեղանքի մակերևույթի ձևերը, չափերը, տարածման օրինաչափությունները և այլն։ 
Առաջին տեղագրական հանույթային աշխատանքները կատարվել են դեռևս 16-րդ դարում։ Առավել ճշգրիտ տեղագրական քարտեզներ կազմվել են 18-րդ դարում, երբ հանույթային աշխատանքներն իրականացվեցին ճշգրիտ գեոդեզիական գործիքներով և սարքավորումներով։ Տեղագրական հանույթի եղանակներն ու ձևերը է՛լ ավելի կատարելագործվեցին 20-րդ դարում, երբ մշակվեցին հանույթի օդային, տիեզերական, աերոնկարների և տիեզերական նկարների վերծանման եղանակները, օգտագործվեցին ռադիոհեռաչափերն ու էլեկտրոնային հաշվիչ մեքենաները։ 
Ընդհանուր զարգացմանը համընթաց տեղադրությունը տրոհվել է առանձին ճյուղերի, ակնաչափական կամ բուսոլային, տախիոմետրիական, մենզուլային, աերոլուսանկարահանման, ֆոտոթեոդոլիտային, համակցված, տիեզերական, տարբեր կարգի նիվելիրացման։ Տեղագրական սովորական քարտեզների փոխարեն ստեղծվում են իրենց ճշտությամբ առավել հուսալի ֆոտոքարտեզներ, ֆոտոպլաններ և այլն։ Տեղագրական հանույթային աշխատանքների ժամանակ կիրառվող ժամանակակից մեթոդները հնարավորություն են տալիս քարտեզագրելու ոչ միայն Երկրի, այլև Լուսնի, Մարսի, Վեներայի և այլ մոլորակների տեսանելի և անտեսանելի մակերևույթները։
Ռուպսի

Ռուպսի (էստ․՝ Rupsi), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիշնյով (գյուղ, Լյուբոմլի շրջան)

Անվան այլ կիրառումների համար տե՛ս՝ ՎիշնյովՎիշնյով (ուկրաիներեն՝ Ви́шнів), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1510 թվականին։
2001 թվականի տվյալներով Վիշնյով գյուղում բնակվում էր 1 187 մարդ։ Բնակավայրը զբաղեցնում է 2,23 կմ² տարածք։ Բնակչության խտությունը կազմում էր 532,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիետնամերեն Վիքիպեդիա

Վիետնամերեն Վիքիպեդիա (վիետ․՝ Wikipedia tiếng Việt), Վիքիպեդիա բազմալեզու և ազատ հանրագիտարանի վիետնամերեն տարբերակն է։
Ինչպես և բոլոր Վիքիմեդիա-նախագծերը, Վիետնամերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Արտաքին հղումներ ==
Վիետնամերեն Վիքիպեդիա (վիետ.)
Դուբի (Տարասովսկի շրջան)

Անվան այլ կիրառումների համար տե՛ս՝ Դուբի (այլ կիրառումներ)Դուբի (ռուս.՝ Дубы), գյուղ Ռուսաստանի Ռոստովի մարզի Տարասովսկի շրջանում։ Մտնում է Միտյակինսկի գյուղական համայնքի կազմի մեջ։
Մի կյանք պարի մեջ

«Մի կյանք պարի մեջ» վավերագրական կինոնկարը Հայաստանի ժողովրդական արտիստ, Հայաստանի պարի պետական անսամբլի գեղարվեստական ղեկավար Սուրեն Չանչուրյանի կյանքի և ստեղծագործության մասին է։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։


== Ստեղծագործական անձնակազմ ==
Ռեժիսոր - Գարիկ Մաշկարյան
Պրոդյուսեր - Ռուբեն Ջաղինյան
Սցենարիստ - Սոնա Ալեքսանյան
Նախագիծն իրականացվել է «Հայկական վեկտոր» մշակութային հիմնադրամի մասնակցությամբ և AGBA բանկի աջակցությամբ


== Արտաքին հղումներ ==
«Արվեստակիրներ» ֆիլմաշարը Շարմ Հոլդինգի պաշտոնական կայքում Archived 2012-06-16 at the Wayback Machine.
Դիտել «Մի կյանք պարի մեջ» ֆիլմը Sharm Pictures կայքում(չաշխատող հղում)
Պուիատու (գյուղ, Իմավեռե շրջան)

Անվան այլ կիրառումների համար տե՛ս՝ ՊուիատուՊուիատու (էստ․՝ Puiatu), գյուղ Էստոնիայի Յարվամաա նահանգի Իմավեռե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
リ

Հիրագանայում՝ り, կատականայում՝ リ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «րի» տառակապակցությանը և Միջազգային հնչյունական այբուբենի /ri/ ձայնին։
Ժամանակակից ճապոներենի վանկային աղյուսակում գտնվում է հիրագանայի ら(րա) և る(րու) կանաների միջև։ Իսկ կատականայում՝ ラ(րա) և ル(րու) տառերի միջև։


=== Յունիկոդ ===
り — U+308A,
リ — U+30EA
Աեզան Կարակոչ

Աեզան Կարակոչ (հունվարի 22, 1933(1933-01-22), Արկնի, Դիարբեքիրի մարզ, Թուրքիա - նոյեմբերի 16, 2021(2021-11-16), Ֆաթիհ, Ստամբուլ, Թուրքիա), թուրք բանաստեղծ, գրող, հրատարակիչ, փիլիսոփա և քաղաքական գործիչ։


== Կենսագրություն ==
Ծնվել է 1933 թվականին Էրղանի քաղաքում՝ Յասինի և նրա կնոջ՝ Էմինեի ընտանիքում։ Պաշտոնական աղբյուրներում որպես բանաստեղծի ծննդյան ամսաթիվ նշված է հունվարի 22-ը, սակայն նրա մայրը պնդում էր, որ նա ծնվել է մայիսին։ Մանուկ հասակում Կարակոչայի ընտանիքը հոր աշխատանքի հետ կապված բազմիցս տեղափոխվել է։ 1950 թվականին ավարտել է Գազիանթեփի միջնակարգ դպրոցը, 1955 թվականին՝ Անկարայի համալսարանը։ 1956 թվականից աշխատել է որպես ֆինանսական աուդիտոր։ Աշխատանքից ազատվել է 1973 թվականին։
1953 թվականին սկսել է բանաստեղծություններ գրել։ 1955 թվականին փորձել է հրատարակել գրական ամսագիր, սակայն երկու համար հրատարակելուց հետո ստիպված է եղել դադարեցնել հրապարակումը։
Իմաժիզմի ժանրին վերաբերվող մի շարք ստեղծագործություններում արտահայտված է բանաստեղծի վերաբերմունքը տարբեր քաղաքական իրադարձությունների նկատմամբ։ Այսպես, Ես քեզ ամեն ինչ չեմ ասի պոեմում մուսուլման աղջկա մենախոսության միջոցով, որը վիճում է քաղաքակիրթ մարդու հետ, ցույց է տալիս բանաստեղծի վերաբերմունքը Ֆրանսիայի կողմից Ալժիրի անկախության համար մղվող պայքարում։ 1957 թվականին նույն ժանրում գրել է բանաստեղծություն Հունգարիայում հակախորհրդային ապստամբության մասին, որի համար Կարակոչը «Աքսորի մեջ հունգարական գրողների ասոցիացիայից» Ազատության մեդալ է ստացել։
Սկզբում աջ գաղափարների կողմնակից էր, բայց Նեջիպ Ֆազիլի ազդեցությամբ անցել է իսլամիզմի դիրքերին։ 1960-ական թվականների երկրորդ կեսին մշակել է սեփական փիլիսոփայական համակարգը, որն անվանվել է «Իսլամական վերածնունդ»։ Հիմնադրել է «Diriliş» հրատարակչությունը (Վերածնունդ), թողարկել է նույն անունով ամսագիրը։ 1990 թվականին զբաղվել է քաղաքականությամբ, հիմնել է «Diriliş Partisi» պահպանողական կուսակցությունը։
«Թուրքիայի Հանրապետության նախագահի մշակույթի և արվեստի բնագավառում մեծ մրցանակի» դափնեկիր (2011)։


== Ծանոթագրություններ ==
Կոճղնոց

Կոճղնոց, լեռ է Ադրբեջանում, Ստորին կամ Դաշտ Ագուլիսը շրջապատող հարավարևմտյան գագաթներից է։ Լերկ լանջերով ու սակավ բուսականությամբ, ծովի մակարդակից մոտ 1400 մ բարձրությամբ սար է։ Լեռան Կոճղնոց անունը տրված է նրա գագաթնամասը կոճղի երկու ճյուղի նմանվելու պատճառով։ Ագուլիսի բարբառով կոչվել է Ըրկըճըղնոց։


== Ծանոթագրություններ ==
Շապովալովկա (գյուղ, Բորզնայի շրջան)

Անվան այլ կիրառումների համար տե՛ս՝ ՇապովալովկաՇապովալովկա (ուկրաիներեն՝ Шаповалівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Շապովալովկա գյուղում բնակվում էր 1 494 մարդ։ Բնակչության խտությունը կազմում էր 298,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոն լ’Աբե դ’Առնու

Պոն լ’Աբե դ’Առնու (ֆր.՝ Pont-l’Abbé-d’Arnoult), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17284։


== Բնակչություն ==
Համայնքի բնակչությունը 2010 թվականին կազմում էր 1727 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պոն լ’Աբե դ’Արնուի վիճակագրության ազգային ինստիտուտ (ֆր.)
Կիկերինո

Կիկերինո (ռուս.՝ Кикерино), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1883 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Samsung Galaxy S8/S8+

Samsung Galaxy S8 (SM — G950F / SM — G955F), սմարթֆոն ութերորդ սերնդի Galaxy S, թողարկել է  Samsung Electronics ընկերությունը  2017 թվականի մարտի  29-ին Նյու Յորքում, Galaxy Unpacked 2017-ում։
Մոդելը տարբերվում է էկրանի չափսերով, հետ վերադարձի կոճակի բացակայությամբ, որը փոխարինել են ինչպես ընկերությունն է անվանում «անտեսանելի կաճակով»  (այն գտնվում է ապակու տակ և փոխանցում է թրթռոցի զգացողություն, ինչպես  iPhone 7) աչքերի սկաներով, դեմքի հայտնաբերիչ տեխնոլոգիայով, մատնահետքերի սկաներով, որը գտնվում է սմարթֆոնի հետևի մասում, տեսախցիկի կողքին նաև փոշուց և խոնավությունից պաշտպանվելու հատկությամբ, IP68 տեխնոլոգիայով, փորձնականորեն սմարթֆոնը կարող է 30  րոպե գտնվել  1.5  մետր խորությունում։ Ինչպես նաև ունի անլար լիցքավորման հնարավորություն։ Պրոֆեսիոնալ հայելային տեսախցիկներով  Dual Pixel 12 մեգապիքսել OIS (F1.7) + 8 մեգապիքսել  (F1.7) և  3D — ապակիով, որը կորացված է երկու կողմից (առջևից և հետևից)։ Այն նաև հագեցած է նոր ձայնային խելացի օգնականով Bixby։


== Տեխնիկական տվյալներ ==


=== Սարքավորման դրույթը ===
Սմարթֆոնը ունի 64-բիթանոց ութ միջուկանի Exynos 8895V (եվրոպական տարբերակը)։ Հյուսիսային Ամերիկայի համար նախատեսված տարբերակում օգտագործվում է  Qualcomm Snapdragon 835 պրոցեսորով։ Որպես գրաֆիկական  պրոցեսոր տեղադրված է  Mali-G71 MP20 (եվրոպական տարբերակում) և  Adreno 540 (Հյուսիսային Ամերիկայի համար նախատեսված տարբերակում)։ Օպերատիվ հիշողությունը կազմում  է  4 ԳԲ (LPDDR4), ներքին հիշողությունը՝ 64 ԳԲ  (UFS 2.1)։ Կա նաև  microSD-քարտի աջակցություն մինչև  256 ԳԲ։ Ինչպես նաև ունի  ունիվերսալ դաշտ նախատեսված SIM+SIM  կամ SIM+microSD (ինչպես նախորդ մոդելում էր)։ Անլար կապ. 802.11 a/b/g/n/ac 2.4G+5 GHz, VHT80 MU-MIMO,Bluetooth®v5.0 (LE մինչև 2Mbps),ANT+,USB Type C,NFC, GPS,GLONASS,Beidou։ Մարտկոցի հզորությունը Galaxy S8 կազմում է 3000 միլիամպեր, Galaxy S8+ — 3500 միլիամպեր։ Երկու մոդելներն էլ ունեն անլար լիցքավորման հնարավորություն։ Հետևի  տեսախցիկը 12 մեգապիքսելանոց է ֆազային ավտոֆոկուսով Dual Pixel տեխնոլոգիայով և օպտիկական կայունացմամբ։ Առջևի տեսախցիկը 8 մեգապիքսելանոց է։ Սմարթֆոնի չափսերն են 148,9 х 68,1 х 8 մմ-Galaxy S8, 159,5 х 73,4 х 8,1 մմ-Galaxy S8 Plus։ Քաշը 152 գ - Galaxy S8, 173 գ- Galaxy S8 Plus։
Սմարթֆոնի էկրանում  օգտագործվում է Super AMOLED տեխնոլոգիան, 1440x2960 մեգապիքսելանոց բանաձևով, հարաբերական առումով 18,5։


== Ծրագրային դրույթը ==
Օպերացիոն համակարգը Android 7.0 Nougat, Grade UX ինտերֆեյսով։


== Ծանոթագրություններ ==


== Արտաքին հղումներ ==
Պաշտոնական կայք
Գալաքսի S8֊ը րեդիթում
Թիլբուրխ

Թիլբուրխ (հոլ.՝ Tilburg ( արտասանություն)), համայնք և քաղաք Նիդերլանդների Հյուսիսային Բրաբանտ մարզում։ Տարածքը 116,69 կմ² է, բնակչությունը՝ 204.924 (2011 թ.)։ Թիլբուրխ քաղաքից բացի, համայնքի մեջ են մտնում Բերկել-Էնշխոտ և Ուդենհաուտ գյուղերը։ Ուսանողական քաղաք է, հայտնի է հատկապես Թիլբուրխի համալսարանը։


== Պատմություն ==
Առաջին անգամ հիշատակվում է 709 թ.։ 15-րդ դարում կառուցվել է ամրոց։


== Բնակչություն ==
Բնակչությունը՝ ▲221 947 մարդ (հունվարի 1, 2021)։ 76,7%-ը հոլանդացիներ են, մնացածը՝ թուրքեր, մարոկկոցիներ, անթիլցիներ, սուրինամցիներ և այլք։


== Բնակչություն ==


== Ծանոթագրություններ ==
Ռիֆաա Ռաֆի ալ-Տահտաուի

Ալ-Տահտաուին  (ամբողջական անուն՝ արաբ․՝  رفاعة رافع الطهطاوي‎‎, Ռիֆա՛ա Ռաֆի՛ ալ-Տահտաուի, հոկտեմբերի 15, 1801(1801-10-15), Tahta, Եգիպտոս, Օսմանյան կայսրություն - մայիսի 27, 1873(1873-05-27), Կահիրե, Եգիպտոսի խեդիվատ, Օսմանյան կայսրություն), արաբ գրող, թարգմանիչ և եգիպտագետ, համարվում է նահդայի հիմնադիրներից մեկը։


== Կենսագրություն ==
Ալ-Տահտաուին ծնվել է Տահտայում, Վերին Եգիպտոսում։ Ավարտել է ալ-Ազհարի համալսարանը։ Ավարտելուց հետո Մուհամմադ Ալին նրան նշանակում է հոգևոր առաջնորդ՝ իմամ, ով պետք է ուղեկցեր 1826 թ. Ֆրանսիա ուղարկված 44 անդամներին։ 6 տարի անցկացնելով Ֆրանսիայում, հենց այստեղ գրում է իր ճամփորդության մասին, սակայն այն հրատարակվում է 1834 թվականին, Ֆրանսիայից Եգիպտոս վերադառնալուց հետո։ Գիրքն իրենով նորություն էր արաբ հասարակության համար։ Ալ-Տահտաուին այն անվանել է «Մաքուր ոսկու հայտնաբերումը Փարիզ այցելության ընթացքում» ( արաբերեն՝ تخليص الإبريز في تلخيص باريز) , որը հաճախ անվանում են նաև Ռիֆայի ճամփորդություն։ Նրա ստեղծագործության մեջ Ֆրանսիան ներկայացվում է որպես բազմաթիվ բարիքների աղբյուր։ Մանրամասն պատմվում է ֆրանսիական կարգուկանոնի և սովորույթների մասին։

Ըստ նրա հատկապես ընդօրինակման են արժանի կրթական և գիտական համակարգերը, հասարակության քաղաքական կազմակերպման ձևերը։ Չնայած կյանքի նկատմամբ ունեցած իր ավանդական մոտեցմանը՝ ալ-Տահտաուին ոչ միայն ընդունում է, այլ նաև ապացուցում է ֆրանսիացիների առավելությունը կրթական ոլորտում։ Նա կարծում էր, որ պետք է ընդօրինակել ֆրանսիական կրթական համակարգը, որպեսզի համակողմանի զարգանան գիտությունները՝ առանց որոնց անհնար է հզոր բանակի և նավատորմի ստեղծումը։ Նրա ստեղծագործության մեջ բավական շատ նկարագրություններ կան Ֆրանսիայի քաղաքական ինստիտուտների վերաբերյալ։ Հեղինակը մեծ համակրանքով գրում է լիբերալ շարժումների, սահմանադրական կառավարման մասին։ Պատմում է նաև 1830 թ. տեղի ունեցած հուլիսյան շարժման մասին։ Նրա գրքում շատ մեծ տեղ են գրավում նրա գաղափարները անկախության և ազատության մասին։ Ալ-Տահտաուին նշում է, որ ֆրանսիացիների համար ազատությունը նույնն է, ինչ եգիպտացիների համար արդարությունը, քանի որ իշխանությունը ազատության պայմաններում նշանակում է բոլոր մարդկանց հավասարությունը օրենքի առջև։ Ընդունելով բոլոր մարդկանց հավասարությունը, ալ-Տահտաուին չի ընդունում արևելյան ղեկավարների անսահմանափակ իշխանությունը։ Նա կարծում է, որ լիակատար իշխանությունը պատկանում է Աստծուն։ Իր մտածմունքների վերջում ալ-Տահտաուին գալիս է այն եզրահանգման, որ լիակատար արդարություն աշխարհում չկա և որ այն հարաբերական երևույթ է։
Պետք է նշել նաև, որ ալ-Տահտաուին եկել է այն եզրահանգման, որ ազատությունը, հավասարությունը և արդարությունը համահավասար են։ Նրա կարծիքով մեծ տարբերություն չկա բնական իրավունքի և շարիաթի միջև։ Հասարակության կառուցվածքի եվրոպական ձևերը հնուց հայտնի են մուսուլմանական աշխարհում։ Եվ դրանք չեն հակազդում իսլամին։ Նրա գործունեությունը առաջին խոշոր ներդրումն էր արաբների մեջ ֆրանսիական լուսավորիչների հասարակական-քաղաքական հայացքների պրոպագանդումը։


== Աղբյուրներ ==
Долинина А.А. Очерки истории арабской литературы нового времени. Египет и Сирия. Публицистика 1870-1914. М., 1968.
Борисов В.М. Современная египетская проза. М„ 1961.
Крымский А.Е. История новой арабской литературы (XIX - начало XX века). М, 1971.
Сафронов В.В. Новая арабская литература. М., 1996.


== Ծանոթագրություններ ==
Վիտոշա

Վիտոշա (բուլղար․՝ Витоша), լեռ Բուլղարիայում։
Գտնվում է Բուլղարիայի կենտրոնական մասի արևմուտքում։ Վիտոշայի ուրվագիծը հսկա գմբեթ է հիշեցնում։ Երկարությունը 19 կմ է, լայնությունը՝ 17 կմ։ Վիտոշայի ծայրամասին է գտնվում մայրաքաղաք Սոֆիան։ Զբոսաշրջային հանրաճանաչ օբյեկտ է։ Լեռան տարածքում ձևավորվել է ազգային պարկ, որն ընդգրկում է ամենից հայտնի և հաճախակի այցելություններ ունեցող տեղերը։
Լեռան ամենաբարձր գագաթը Չերնի վրիխն է (բուլղար․՝ Черни връх, բառացի՝ Սև գագաթ)` 2290 մ բարձրությամբ։ Կա տասը գագաթ, որոնք ունեն 2000 մ և ավելի բարձրություն։


== Պատմություն ==
Լեռան անունը ծագում է արական «Վիտոշա» անունից։ Լեռնազանգվածի մասին առաջին տեղեկությունը վերաբերում է 11-րդ դարին։ Առաջին զբոսաշրջիկներն այստեղ են այցելել 1895 թվականի օգոստոսի 26-ին. այդ ժամանակ մոտ 300 լեռնագնացներ բարձրացան Չերնի վրիխ գագաթը։ Ամեն տարի հազարավոր մարդիկ բարձրանում են լեռան այդ գագաթը։


== Բնություն ==
Բարձրության փոփոխման հետ փոխվում է նաև բնությունը։ Լեռան համեմատաբար ոչ մեծ տարածքում հանդիպում են 1500 տեսակ բարձրակարգ բույսերի, 500 տեսակ սունկ, 500 տեսակ ջրիմուռ, 326 տեսակ մամուռ, 200 տեսակ քարաքոս։ Դրանցից 31-ը էնդեմիկ են, 52-ը ներառված են Բուլղարիայի Կարմիր գրքում։ Լեռան վրա հանդիպում են տարբեր ծառատեսակներ՝ նորվեգական և բուլղարական եղևնի, սոճի, հաճարենի, կեչի, կաղամախի, լաստենի։


== Զբոսաշրջություն ==
Ամռանը կարելի է այցելել լեռան տարածքում գտնվող ազգային պարկ։ Կա մոտ հիսուն արահետ, որից տասը ձգվում են 2000 մ և ավելի բարձրության վրա։ Ձմռանը մեծ տարածում ունի լեռնադահուկային սպորտը։ Լեռան լանջերը տարվա մեջ ձյունով են պատված մոտ 150 օր։ Դահուկային սեզոնը ավարտվում է ապրիլին։ Ուղիների ընդհանուր երկարությունը կազմում է 29 կմ. դրանցից 11-ը հարթավայրային են։ Ամեն ժամ լեռն ընդունում է մոտ 3.150 դահուկորդի։ Ուղիների 53%-ը նախատեսված է սկսնակների, 36%-ը՝ արհեստավարժ մարզիկների և 12%-ը էքստրեմալ մարզաձևերի սիրահարների համար։


== Արտաքին հղումներ ==
Վիտոշա լեռ. Պատկերասրահ Archived 2018-03-24 at the Wayback Machine.
Վիտոշա ազգային պարկ
Վիտոշա լեռ։ Վիրտուալ երթ Archived 2006-11-15 at the Wayback Machine.
Արշավագնացությունը Վիտոշա լեռան վրա Archived 2013-10-04 at the Wayback Machine.
Սան Դոմինգուս (այլ կիրառումներ)

Սան Դոմինգուս, կարող է վերաբերել՝

Սան Դոմինգուս - համայնք Բրազիլիայում՝ Բաիա նահանգի կազմում
Սան Դոմինգուս - համայնք Բրազիլիայում՝ Գոյաս նահանգի կազմում
Ստեպանովկա (գյուղ, Պոլտավայի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ստեպանովկա գյուղում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԽՍՀՄ ժողովրդական արտիստ

ԽՍՀՄ ժողովրդական արտիստ (ռուս.` Народный артист СССР), պատվավոր կոչում, որը շնորհվում էր ԽՍՀՄ ժողովուրդների արվեստի ականավոր գործիչներին, ովքեր համընդհանուր ճանաչման էին արժանացել և իրենց կարևորագույն ավանդն էին ունեցել խորհրդային թատրոնի, կինոյի և երաժշտության զարգացման գործում։ Հաստատվել է ԽՍՀՄ Կենտրոնական գործադիր կոմիտեի` 1936 թվականի սեպտեմբերի 6-ի թիվ 47 հրամանով։


== Պատմություն ==
1919 թվականին խորհրդային կառավարության կողմից սահմանվել է «Հանրապետության ժողովրդական արտիստ» («Народный артист Республики») պատվավոր կոչումը, որը մինչև 1936 թվականը համարվում էր ԽՍՀՄ ամենաբարձրագույն պատվավոր կոչումը և շնորհվում էր արվեստի նշանավոր գործիչներին։ Առաջին ժողովրդական արտիստներ դարձան կոմպոզիտոր Ալեքսանդր Գլազունովը, երգիչներ Ֆեոդոր Շալյապինը և Լեոնիդ Սոբինովը, ինչպես նաև նկարիչ Ալեքսանդր Գոլովինը։ 1936 թվականից, պատվավոր բարձրագույն կոչում համարվել է` ԽՍՀՄ ժողովրդական արտիստի կոչումը։
Ի տարբերություն միութենական հանրապետությունների ժողովրդական արտիստի կոչման, ԽՍՀՄ ժողովրդական արտիստի կոչումը հանդիսանում էր առավել բարձր աստիճանի կոչում, որը շնորհվում էր երաժշտության, կինոյի և բեմական այլ արվեստների բնագավառի հայտնի ներկայացուցիչներին։ Այն հիմնականում շնորհվում էր արվեստի այն նշանավոր գործիչներին, ովքեր հատուկ ներդրում էին ունեցել խորհրդային թատրոնի, երաժշտության, կինոյի, կրկեսի, հեռուստատեսության, ռադիոհեռարձակման զարգացման և ստեղծագործական հերթափոխի դաստիարակման գործում։ ԽՍՀՄ ժողովրդական արտիստին հանձնվում էր ԽՍՀՄ գերագույն խորհրդի նախագահության պատվոգիրը, կրծքանշան և դրա վկայականը։ Կրծքանշանը պատրաստված էր ոսկեջրված պղնձի և ցինկի խառնուրդից (տոմբակ) և ուներ քառանկյուն զարդաքանդակի տեսք, որի վրա ռուսերեն լեզվով գրված էր «ԽՍՀՄ ժողովրդական արտիստ» արտահայտությունը, իսկ ներքևի հատվածում պատկերված էր մուրճ և մանգաղ։


== ԽՍՀՄ ժողովրդական արտիստներ ==
1936 թվականի սեպտեմբերի 6-ին, ԽՍՀՄ ժողովրդական արտիստի առաջին կոչումը շնորհվել է 13 մարդու.

Կոնստանտին Ստանիսլավսկի - թատերական ռեժիսոր
Վլադիմիր Նեմիրովիչ-Դանչենկո - թատերական ռեժիսոր և գրող
Վասիլի Կաչալով - դերասան
Իվան Մոսկվին - դերասան
Եկատերինա Կորչագինա-Ալեքսանդրովսկայա - դերասանուհի
Մարիա Բլյումենտալ-Տամարինա - դերասանուհի
Անտոնինա Նեժդանովա - երգչուհի
Բորիս Շչուկին - դերասան
Մարիա Լիտվինենկո-Վոլգեմուտ - երգչուհի
Պանաս Սակսագանսկի - դերասան և ռեժիսոր
Ակակի Վասաձե - դերասան և ռեժիսոր
Ակակի Խորավա - դերասան և ռեժիսոր
Կուլյաշ Բայսեիտովա - երգչուհիՎերջին անգամ, 1991 թվականի դեկտեմբերի 21-ին, ԽՍՀՄ ժողովրդական արտիստի կոչմանն արժանացել են երկու հոգի.

Սոֆյա Պիլյավսկայա - դերասանուհի
Օլեգ Յանկովսկի - դերասանԸնդհանուր առմամբ, «ԽՍՀՄ ժողովրդական արտիստ» կոչմանն արժանացել է 1006 մարդ։


== Հայազգի ԽՍՀՄ ժողովրդական արտիստներ ==
Առաջին հայազգին (եթե կարելի է այդպես անվանել), ով ստացել է ԽՍՀՄ ժողովրդական արտիստի կոչումը, հայտնի թատերական գործիչ Վլադիմիր Նեմիրովիչ-Դանչենկոն է (1936թ. սեպտեմբերի 6), իսկ վերջինը` կոմպոզիտոր Ավետ Տերտերյանը (1991թ. դեկտեմբերի 20)։ Ընդհանուր առմամբ այդ կոչմանն արժանացել են հայկական արմատներով և հայազգի` 51 արվեստի գործիչներ։


== Ծանոթագրություններ ==
Այառլի

Այառլի, լեռ Թուրքիայում, Հայկական Պարի արևմտյան հատվածում, Էրզրում քաղաքից հարավ-արևելք, Այծպտկունք լեռնագագաթի մոտ։


== Ծանոթագրություններ ==
Վաղինակ Գալուստյան

Վիքիպեդիայում կան հոդվածներ  Գալուստյան ազգանունով այլ մարդկանց մասին:Վաղինակ Ասիկի Գալուստյան (նոյեմբերի 7, 1973(1973-11-07), Երևան, Հայկական ԽՍՀ, ԽՍՀՄ), նախկին հունահռոմեական ըմբիշ, ով ներկայացնում էր Հայաստանը միջազգային մրցույթներում։ 2001 թվականին դարձել է աշխարհի չեմպիոն, 2000 թվականի Ամառային օլիմպիական խաղերում եղել է Հայաստանի դրոշակակիրը։ 2009 թվականին ստացել է Հայաստանի սպորտի վարպետի կոչում։
Գալստյանն անկախ Հայաստանի պատմության մեջ երկրորդ ըմբշամարտի աշխարհի չեմպիոնն է Աղասի Մանուկյանից հետո։ Նա նաև մասնակցել է 2004 և 2008 թվականների օլիմպիական խաղերին։
2014 թվականից զբաղեցնում է Հայաստանի սպորտի և երիտասարդության հարցերի նախարարության աշխատակազմի մարզական կազմակերպությունների և մանկապատանեկան սպորտի քաղաքականության վարչության պետի պաշտոնը։
2015 թ. սեպտեմբերի 24-ին Հայաստանի Նախագահի հրամանագրով պարգևատրվել է Երախտագիտության մեդալով։


== Արտաքին հղումներ ==
Sports-Reference.com Archived 2012-11-10 at the Wayback Machine.


== Ծանոթագրություններ ==
Երկան (Խոզաթի գավառակ)

Երկան (թուրքերեն՝ Geçimli, զազակի՝ Ergane), գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթ գյուղաքաղաքից փոքր-ինչ հարավ, Խոզաթ գետի ձախ ափին։


== Պատմություն ==
Գյուղն ավերվել է, իսկ հայերը արտաքսվել են 1915-1918 թվականների Մեծ եղեռնի ժամանակ։


== Բնակչություն ==
XIX դարի վերջերին ուներ 35 տուն հայ և քուրդ բնակիչ։ Ներկայում գյուղում բնակվում է 109 մարդ (2008), հիմնականում զազաներ։


== Պատմամշակութային կառույցներ ==
Երկանում էր գտնվում Երկան կամ Երկան Ընկույզի Ս. Կարապետի վանքը։ Վանական համալիրի մեջ էին մտնում Ս. Աստվածածին և Ս. Կարապետ հոյակապ եկեղեցիները։ XX դարի կեսերին վանքից պահպանվել էր միայն ավերակներ։
Գյուղում և նրա մոտակայքում գտնվում են Ս. Աստվածածին, Ս. Թորոս և Ս. Հարություն եկեղեցիները։ Ս. Հարություն եկեղեցու պատի վրա մինչև 1915 թվականը կար երկաթագիր արձանագրություն՝ 975 թիվ։ Այն վերականգվել է1430-ական թվականներին Առաքել Բաղիշեցու ջանքերով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տեխասյան սպանդ բենզասղոցով (ֆիլմ, 2013)

«Տեխասյան սպանդ բենզասղոցով» (անգլ.՝ Texas Chainsaw 3D), ռեժիսոր Ջոն Լյուսենհոփի ֆիլմերից, որի գլխավոր դերերը մարմնավորում են Ալեքսանդրա Դադարիոն, Դեն Յեջերը, Տրեյ Սոնգզը, Տանյա Ռեյմոնդը, Թոմ Բերին, Պոլ Ռեյը, Բիլ Մոուսլին, Սքոթ Իսթվուդը, Շոն Սայպոսը, Կերամ Մալիկի-Սանչեսը։
Տեղի շերիֆը համաձայնվում է Կաշվե դիմակի տակ թաքնվող Ջեբ Սոյերին տրամադրել դատապաշտպան։ Բայց նրա մտադրությունը ձախողում է քաղաքապետը, որն իր հետ բերում է մի հսկա ամբոխ, որոնք ուզում են լինչի դատաստան տեսնել արյունալի մոլագարի հետ։ Երբ իրավիճակը դուրս է գալիս վերահսկողությունից, քաղաքացիները մարդասպանի համար կախաղանի օղակ են ստեղծում, իսկ մարդկանցից մեկն էլ Սոյերի տուն այրվող շիշ է գցում։
Տունն այրվում է և նրա հետ այրվում են բոլոր նրանք, ովքեր գտնվում են տան մեջ՝ այդ թվում նաև Ջեբը իր հոր հետ միասին։ Սակայն որոշ ժամանակ անց բենզոսղոցով սպանությունները շարունակվում են։ Շերիֆը կասկածում է, որ Ջեբ Սոյերը կենդանի է մնացել։ Բայց դեռ հարց է մնում այդպես է այդ իրականում, թե ոչ։


== Ծանոթագրություններ ==


== Արտաքին հղումներ ==
Տեխասյան սպանդ բենզասղոցով(անգլ.) ֆիլմը Internet Movie Database կայքում
«Տեխասյան սպանդ բենզասղոցով»(ռուս.) ֆիլմը ԿինոՊոիսկ կայքում։
Խարկովի երաժշտական կոմեդիայի ակադեմիական թատրոն

Խարկովի երաժշտական կոմեդիայի ակադեմիական թատրոն, թատրոն, հիմնադրվել է Խարկովում, 1929 թվականի նոյեմբերի 1-ին։ Իր գործունեության ընթացքում թատրոնը 40-ից ավելի ներկայացումներ է բեմադրել։ Թատրոնի անձնակազմը հյուրախաղեր է ունեցել Կիևում, Ռիգայում, Երևանում և Բաքվում։


== Պատմություն ==
Հիմնադրվել է 1929 թվականի նոյեմբերի 1-ին Խարկովում` որպես Ուկրաինայում առաջին օպերետի թատրոն։ Նախ գտնվում էր «Մուսուրի» թատրոնի շենքում, իսկ 2004 թվականից աշխատում է «Պիշչևիկ» կինոկենտրոնի շենքում։ Առաջին ռեժիսորները, ովքեր աշխատում էին թատրոնում, եղել են Ուկրաինական ԽՍՀ-ի վաստակավոր արտիստ Բորիս Բալաբանը և Ուկրաինական ԽՍՀ-ի ժողովրդական արտիստ Դոմիան Կոզաչկովսկին։ Նրանք բեմադրել են առաջին ներկայացումները`«Զապորոժեցը Դանուբի մոտ», «Գնչուական բարոնը» և «Սուրբ ծննդյան նախորդ գիշերը»։ 1980-ական թվականներին Խարկովի երաժշտական կոմեդիայի թատրոնում առաջին անգամ բեմադրվում են մյուզիքլներ, որոնցից են «Քույր Քերին», «Յունոնան և Ավոսը» և «Հիսուս Քրիստոս սուպերսթար»։ 2006 թվականին թատրոնն արժանացել է ակադեմիականի կարգավիճակի` ուկրաինական երաժշտական արվեստի զարգացման եւ պրոֆեսիոնալիզմի համար։ 2009 թվականի նոյեմբերին Խարկովի շրջանային թատրոնը պարգևատրվել է «Слобожанская слава» նշանով.:


== Հայտնի դերասաններ ==
Խարկովի անվան երաժշտական կոմեդիայի թատրոնում ելույթ են ունեցել շատ հայտնի դերասաններ, որոնցից են ԽՍՀՄ ժողովրդական արտիստ Տատյանա Շմիգան, ՌԽՖՍՀ ժողովրդական արտիստ Գերարդ Վասիլևը, ԽՍՀՄ ժողովրդական արտիստ Միխայիլ Վոդյանովը և շատ ուրիշներ։ Իրենց կարիերան այս թատրոնում են սկսել ՌԽՖՍՀ ժողովրդական արտիստ, կոմպոզիտոր Իսահակ Դունաևսկին և ԽՍՀՄ ժողովրդական արտիստ, հայտնի դերասանուհի Կլաուդիա Շուլժենկոն։


== Ծանոթագրություններ ==
Սորիանո նել Չիմինո

Սորիանո նել Չիմինո (իտալերեն՝ Soriano nel Cimino), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 8185 մարդ (ըստ 2001 թվականի), բնակչության խտությունը կազմում է 104,29 մարդ/կմ²։ Տարածքը կազմում է 78,48 կմ²։ Փոստայի ինդեքս՝ 01038 ։ Հեռախոսային կոդ՝ 0761։
Քաղաքի հովանավոր սուրբը Սուրբ Նիկոլայն է, որի տոնը նշվում է ամեն տարի դեկտեմբերի 6-ին։


== Արտաքին հղումներ ==
http://www.comunesorianonelcimino.it/ Archived 2007-09-30 at the Wayback Machine.


== Ծանոթագրություններ ==
Ռեմինի (Էնայի գավառ)

Ռեմինի (ֆր.՝ Remigny), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02639։


== Բնակչություն ==
2010 թվականի տվյալներով՝ համայնքի բնակչությունը կազմում է 390 մարդ։ 


== Տնտեսություն ==
2010 թվականին համայնքի 257 աշխատունակ (15-64 տարեկան) բնակիչներից 182-ը տնտեսապես ակտիվ էին, 75-ը՝ ոչ ակտիվ (ակտիվության ցուցանիշը կազմել է 70,8%, 1999 թվականին եղել է 72,3%)։ 182 տնտեսապես ակտիվ բնակիչներից աշխատում էին 151-ը (85 տղամարդ և 66 կին), գործազուրկ էին 31 մարդ (14 տղամարդ և 17 կին)։ 75 տնտեսապես ոչ ակտիվ բնակիչներից 23-ը եղել են աշակերտներ կամ ուսանողներ, 20-ը՝ թոշակառուներ, 32-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ռեմինի (ֆր.)
Կամենայա Յարուգա

Կամենայա Յարուգա (ուկրաիներեն՝ Камяна Яруга), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1697 թվականին։
2001 թվականի տվյալներով Կամենայա Յարուգա գյուղում բնակվում էր 2 186 մարդ։ Բնակավայրը զբաղեցնում է 3,69 կմ² տարածք։ Բնակչության խտությունը կազմում էր 592,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նարինջով աղցան

Նարինջով աղցան (իտալերեն՝ Insalata di arance), կամ Սիցիլիական աղցան` նարինջով (իտալերեն՝ Insalata di arance alla siciliana), սիցիլիական խոհանոցի ավանդական ուտեստ։ Մատուցվում է որպես նախաճաշ, խավարտ կամ աղանդեր։


== Բաղադրիչներ ==
Սիցիլիական նարինջով աղցանի պատրաստման համար անհրաժեշտ են հետևյալ բաղադրամասերը. 2 նարինջ, 1 կարմիր կամ սպիտակ սոխ, սամիթ, 1 թեյի գդալ թարմ ռոզմարին կամ ռոզմարինի չիր, 4 ճաշի գդալ ձիթապտղի յուղ, 100գ ձիթապտուղ, 1 ճաշի գդալ սպիտակ գինու քացախ, մի քանի նանայի տերևիկ և սև պղպեղ՝ ըստ ճաշակի։


== Պատրաստում ==
Բարակ կտրտած սոխը որոշ ժամանակ թրջվում է սառը ջրում, որպեսզի կծու համը անհետանա։ Այնուհետև մանր կտրտել սամիթը։ Այդ ամենը նարինջի կտորների, ձիթապտղի և մանրացրած խնձորի (ռոզմարին) հետ լցնել ափսեի մեջ։ Այնուհետև ավելացնել այլ նարնջից քամած հյութ և այդ ամենը խառնել ձիթապտղի յուղի և քացախի հետ։ Ավելացնել աղ, սև պղպեղ և նանայի տերևիկներ։


== Տարբերակներ ==
Եթե աղանդեր ենք պատրաստում, ապա աղի փոխարեն ավելացնում ենք շաքարավազ։ Այդ դեպքում աղցանը հյուրասիրում են թեյով։ Որպես խավարտ՝ աղցանը մատուցվում է մսեղենի կամ ձկնեղենի հետ։ Նարինջով աղցան կա նաև իսպանական խոհանոցում, բայց այդ դեպքում օգտագործում են այլ բաղադրիչներ։


== Ծանոթագրություններ ==


== Աղբյուրներ ==
Edward Behr, James MacGuire. The Art of Eating. — Berkeley: University of California Press, 2011. — С. 102. — 279 с. — ISBN 978-0-520-27029-9
Jeremy MacVeigh. Jeremy MacVeigh: International Cuisine. — Stamford: Cengage Learning, 2008. — С. 88. — 557 с. — ISBN 978-1-4180-4965-2
(7685) 1997 EP17

(7685) 1997 EP17, աստերոիդ աստերոիդների հիմնական գոտում։ Հայտնաբերվել է 1997 թվականի մարտի 1-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,267191 ա. մ., առավելագույնը մոտենում է 2,0135 ա. մ. հեռավորության վրա և հեռանում 2,5209 ա. մ.։ Արեգակի շուրջ մեկ ամբողջական պտույտ է կատարում 1246,9 երկրային օրվա ընթացքում, իր ուղեծրով շարժվելով միջինում 0,288717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7685) 1997 EP17 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)